Document ID: 31996R2272

ΚΑΝΟΝΙΣΜΟΣ (ΕΚ) αριθ. 2272/96 ΤΟΥ ΣΥΜΒΟΥΛΙΟΥ της 22ας Νοεμβρίου 1996 για τον καθορισμό, για την αλιευτική περίοδο 1997, των τιμών προσανατολισμού για τα προϊόντα της αλιείας που απαριθμούνται στο παράρτημα Ι σημεία Α, Δ και Ε του κανονισμού (ΕΟΚ) αριθ. 3759/92
ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 3759/92 του Συμβουλίου, της 17ης Δεκεμβρίου 1992, περί κοινής οργανώσεως της αγοράς στον τομέα των αλιευόμενων προϊόντων και των προϊόντων υδατοκαλλιέργειας (1), και ιδίως το άρθρο 9 παράγραφος 3,
την πρόταση της Επιτροπής,
Εκτιμώντας:
ότι στο άρθρο 9 παράγραφοι 1 και 2 του κανονισμού (ΕΟΚ) αριθ. 3759/92 προβλέπεται ότι, για καθένα από τα προϊόντα που απαριθμούνται στο παράρτημα Ι σημεία Α, Δ και Ε του εν λόγω κανονισμού, καθορίζεται τιμή προσανατολισμού τέτοια που να συμβάλει στη σταθεροποίηση των τιμών στις αγορές χωρίς ωστόσο να οδηγεί στη δημιουργία πλεονασμάτων στην Κοινότητα 7 ότι η καθοριζόμενη τιμή προσανατολισμού πρέπει επίσης να συμβάλει στη στήριξη του εισοδήματος των παραγωγών, ενώ ταυτοχρόνως θα πρέπει να λαμβάνονται υπόψη και τα συμφέροντα των καταναλωτών 7
ότι η τιμή προσανατολισμού καθορίζεται με βάση τον μέσο όρο των τιμών, που ορίζεται στο άρθρο 9 παράγραφος 2 του εν λόγω κανονισμού, λαμβάνοντας υπόψη τις προοπτικές εξέλιξης της παραγωγής και της ζήτησης 7
ότι η εφαρμογή αυτών των κριτηρίων οδηγεί, για την περίοδο αλιείας 1997, όσον αφορά ορισμένα προϊόντα σε αύξηση και όσον αφορά άλλα προϊόντα σε διατήρηση ή μείωση των τιμών σε σχέση με τις τιμές που ισχύουν κατά την τρέχουσα περίοδο,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Οι τιμές προσανατολισμού της αλιευτικής περιόδου από 1ης Ιανουαρίου μέχρι 31 Δεκεμβρίου 1997, για τα προϊόντα που απαριθμούνται στο παράρτημα Ι σημεία Α, Δ και Ε του κανονισμού (ΕΟΚ) αριθ. 3759/92 και τις εμπορικές κατηγορίες στις οποίες αναφέρονται, καθορίζονται στο παράρτημα του παρόντος κανονισμού.
Άρθρο 2
Ο παρών κανονισμός αρχίζει να ισχύει την 1η Ιανουαρίου 1997.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 22 Νοεμβρίου 1996.

Labels: 2
3
6